Държавен вестник, бр. 61, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  61
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за приемане на процедурни правила за изби-
ране на председател на Четиридесет и шестото 
Народно събрание
Народното събрание на основание чл. 76, 
ал. 3 и чл. 86, ал. 1 от Конституцията на 
Република България
Р Е Ш И :
Приема процедурни правила за избиране 
на председател на Четиридесет и шестото 
Народно събрание, както следва:
1. Кандидати за председател на Народно-
то събрание могат да бъдат предлагани от 
представените в Народното събрание партии 
и коалиции, регистрирани в Централната из-
бирателна комисия за самостоятелно участие 
в изборите на 11 юли 2021 г., и от народни 
представители.
2. Гласуването е явно чрез компютризира-
ната система за гласуване, освен ако Народ-
ното събрание реши друго, и по азбучен ред 
на предложените кандидатури.
3. Избран е кандидатът, получил повече 
от половината от гласовете на присъстващи-
те народни представители. Ако при първото 
гласуване никой от кандидатите не получи 
необходимото мнозинство, се произвежда 
второ гласуване, в което участват двамата 
кандидати, получили най-много гласове. Из-
бран е кандидатът, получил повече гласове.
Решението е прието от 46-ото Народно 
събрание на 21 юли 2021 г. и е подпечатано 
с официалния печат на Народното събрание.
Председател на Народното събрание: 
Ива Митева
4487
РЕШЕНИЕ
за избиране на председател на Четиридесет 
и шестото Народно събрание
Народното събрание на основание чл. 76, 
ал. 3 и чл. 86, ал. 1 от Конституцията на 
Република България
Р Е Ш И :
Избира Ива Митева Йорданова-Рупчева 
за председател на Четиридесет и шестото 
Народно събрание.
Решението е прието от 46-ото Народно 
събрание на 21 юли 2021 г. и е подпечатано 
с официалния печат на Народното събрание.
Председател на Народното събрание: 
Ива Митева
4488
РЕШЕНИЕ
за приемане на процедурни правила за избира-
не на заместник-председатели на Четиридесет 
и шестото Народно събрание
Народното събрание на основание чл. 76, 
ал. 3 и чл. 86, ал. 1 от Конституцията на 
Република България
Р Е Ш И :
Приема процедурни правила за избиране 
на заместник-председатели на Четиридесет 
и шестото Народно събрание, както следва:
1. Народното събрание избира шестима 
заместник-председатели – по един от всяка от 
представените в Народното събрание партии 
и коалиции, регистрирани в Централната из-
бирателна комисия за самостоятелно участие 
в изборите на 11 юли 2021 г.
2. Всяка от представените в Народното 
събрание партии и коалиции, регистрирани 
в Централната избирателна комисия за са-
мостоятелно участие в изборите на 11 юли 
2021 г., предлага свой кандидат за заместник-
председател на Народното събрание.
3. Гласуването е явно чрез компютризи-
раната система за гласуване, освен ако На-
родното събрание реши друго, и в цялост за 
всички кандидати.
4. Предложените кандидати за заместник-
председатели са избрани, когато са получили 
повече от половината от гласовете на при-
състващите народни представители.
Решението е прието от 46-ото Народно 
събрание на 21 юли 2021 г. и е подпечатано 
с официалния печат на Народното събрание.
Председател на Народното събрание: 
Ива Митева
4489
РЕШЕНИЕ
за избиране на заместник-председатели на 
Четиридесет и шестото Народно събрание
Народното събрание на основание чл. 76, 
ал. 3 и чл. 86, ал. 1 от Конституцията на 
Република България
Р Е Ш И :
Избира за заместник-председатели на Че-
тиридесет и шестото Народно събрание:
– Виктория Димитрова Василева,
– Росица Любенова Кирова,
– Кристиан Иванов Вигенин,
– Атанас Петров Атанасов,
– Мукаддес Юсуф Налбант,
– Татяна Дончева Тотева.